Só lyk beurtkrag vir Dinsdag(Argieffoto: pixabay) Eskom sê sy kragopwekkingsvermoë het sodanig herstel dat geen beurtkrag Dinsdag in werking gestel hoef te word nie. Oudergewoonte sê die kragvoorsiener die stelsel “bly kwesbaar en dat beurtkrag op kort kennisgewing ingestel kan word sou die situasie verander”. Bykomende opwekkingseenhede is suksesvol aanlyn gebring en noodreserwes was Dinsdag op aanvaarbare vlakke. Teen 06:00 was onbeplande instandhoudingswerk op 10 853 MW, terwyl geskeduleerde instandhoudingswerk op 5 353 MW was. Eskom het verbruikers weer herinner dat die kans op beurtkrag oor die volgende 18 maande groot is weens die kragvoorsiener se beoogde instandhoudingswerk om die verouderende kragnetwerk reg te ruk.